Контрапункт

Контрапункт ( – сөзмө сөз чекитке каршы чекит дегенден) – 1) полифониянын эле өзү – карама-каршы обондордун айкалышуусу менен мүнөздөлгөн көп үндүүлүктүн белгилүү бир түрү, ошондой эле көп үндүүлүктүн ушул түрүнө арналган илимий жана окуу предмети; 2) обондордун полифониялык, контрапункттук кошулуусу. Эки же бир нече обондун Контрапункту – доордун эстетикалык нормаларына төп келишкен иреттүү бүтүндүк (бирдиктүүлүк менен контрасттуулуктун бир эле убакта айкалышы); 3) негизги обонду коштогон обон. 
Категория:Музыка
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9